Ribe Stifts Adresseaviser, 1813-01-15
Den ulykkelige Tildragelse med Naadens Chef Hans Peter Holm er allerede bekiendt; desuagtet føler man det for Pligt at meddele et omstændeligt Jndhold af det Forhør, som Capitainerne Bille og Lous oproge over de tvende biergede Folk, hvis Udsagn var saa fuldkommen overeensstemmende, som om de kom af en Mund: "Mandagen den 26de October gi Capitain Holm med Admiral Lütkens Commando=Cutter udfra Havnen Hafsund, hvor de havde lagt over om Natten, og var da ombord: Capt. Holm, Frue Seidelin med et Barn og en Pige, Frøken Gaarder og 6 Mand, ialt 11 Personer. Vinden S. S. O., stiv Kuling, paa Fartøiet blev ført fuld Storsegl, Fok og Klyver. Efterat have gjort nogle Slag udfra Hafsund stod de med gode fulde Segl øster efter, i Haabom at kunne naae om for Langøen, og da at holde ind til Helgeraaen, hvorfra Capt. Holm med de andre Passagerer vilde reise over Land til Friderichsværn, men dette vilde ei lykkes formedelst den svære Søe. Da de kom under Langøen, spurgte Capitain Holm Morten Olsen (en af de tvende Biergede) om han meente de kunde krydse saa meget, at de kunde vinde det lidet Stykke de manglede, for at komme forover, da han gjerne ønskede at komme til Helgeraaen den Dag, for at gienvinde de mange Dage, der formedelst ondt Viir og Modvind vare spilte paa deres uheldige Reise. Hertil svarte Morten Olsen, at de gjerne kunde probere, det stod dem jo frit for at holde ind til Langesund, naar de vilde, dog maatte de ikke komme Langesunds=Tangen for nær, hvortil Capitain Holm sagde, at naar Du varskour for at vende, skal det skee. De lagde derpaa Røret ned og Skibet vendte godt. Da de nu stod vester over talte Capit. Holm og Lodsen om, at de maatte vende i god betids - endelig sagde da Morten Olsen at den skulde vendes. Roret blev strax lagt ved, men - hun nægtede. Uagtet at der endnu var god Plads til atter at fylde og giøre et nyt Forsøg paa at vende, vilde Capitainen dog ei friste hende, da han ingen god Troe havde til Fartøiet, og befalte derfor at lodse Pigfald, og halse op Storsegler, for at gaae fordevind rundt. Dette blev strax iværksat, men Fartøiet laae og arbeidede uden at giøre mindste Dreining til at falde. Paa engang observerede alle den forestaaende Fare, og tilte til Aarerne for med disse at hielpe hende; men inden dette kunde skee, reiste et svært Braad sig, der førte dem med Et ned mod Langesunds Tangen, hvor hun gav et svært Huk, og Søen brød over dem. Capitain Holm sprang derpaa til Kabytten og raabte til Fruentimmerne kom og red dem, vi forlise. Frøken Gaarder kom øieblikkelig, men næste Braad reiste sig, og styrrede Fartøiet saa voldsomt imod Skiæret, at den sank ned med Et. Enhver søgte nu at redde sig. Morten Olsen havde ved første Braad holdt Chaluppen op, som de havde paa Slæbetong. J denne sprang han, raabende paa Capt. Holm, der efter det andet Hug, søgte Chaluppen tilligemed Frøken Gaarder, hvilken sidste Morten Olsen gav Haanden, for at hielpe hende op, men i det samme kom tredie Braad, der kantrede Chaluppen, og skildte dem alle ad. Morten Olsen fik fat paa nogle Aarer, ved hvis Hielp han holdt sig over Vandet. Kort efter saae han og den anden biergede Mand, at Capt. Holm, og Frøken Gaarde, samt Tienestepigen, døde at drive frem og tilbage paa Søen. En Deel af de andre Folk saae de kun lidet til, da de formodentlig ere ihielslagne ved Skieret og af omdrivende Stumper. Endelig blev Morten Olsen ved et svært Braad kastet over Skiæret og kom saaledes ud af den voldsomme Brænding, og siden selv arbeidede sig i Land. Den anden reddede Mand hedder Johannes Michelsen. Han søgte sin Tilflugt til Toppen af Stangen, der stod et Par Fod over Vandet. Af denne blev han ved hver kommende Søe afkaftet, men søgte den atter, indtil han blev reddet ved en overordentlig Raskhed af tvende Langesunds Lodser ved Navn Claus Petersen og Peder Olsen, samt tvende af Flotillens Folk nemlig Niels Petersen og Halvor Olsen, hvilke fore Mand, der først tilte til med en Lodsbaad, men da de indsaae Umueligheden af at komme ind i Braadet med den, roede de i Land, sprang over i en Pram, og med denne roede disse fire raske Karle lige ind i Braadet og reddede Johannes Michelsen just i det Øieblik, han tabte sin Bevisthed. Bugtaleren Charles giver, foruden Optrinene i Bug talen, ogsaa nogle smukke Forestillinger Phantasmagorien, eller Tilsyneladelsen af bevægelige Skygger og Aander.